CELEX: 62020CN0692
Language: el
Date: 2020-12-21 00:00:00
Title: Υπόθεση C-692/20: Προσφυγή της 21ης Δεκεμβρίου 2020 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/28
            
         
      Προσφυγή της 21ης Δεκεμβρίου 2020 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας
      (Υπόθεση C-692/20)
      (2021/C 53/38)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: A. Armenia, P.-J. Loewenthal)
      
         Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να διαπιστώσει ότι το Ηνωμένο Βασίλειο, καθόσον δεν έλαβε τα αναγκαία μέτρα συμμορφώσεως προς την απόφαση του Δικαστηρίου της Ευρωπαϊκής Ένωσης στην υπόθεση C-503/17, Επιτροπή κατά Ηνωμένου Βασιλείου, EU:C:2018:831, παρέβη τις υποχρεώσεις που υπέχει βάσει του άρθρου 260, παράγραφος 1, της Συνθήκης για τη λειτουργία της Ευρωπαϊκής Ένωσης, σε συνδυασμό με τα άρθρα 127 και 131 της Συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (1)·
               
            
                  —
               
               
                  να υποχρεώσει το Ηνωμένο Βασίλειο, σύμφωνα με το άρθρο 260, παράγραφος 2, της Συνθήκης για τη λειτουργία της Ευρωπαϊκής Ένωσης, σε συνδυασμό με τα άρθρα 127 και 131 της Συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, να καταβάλει στην Επιτροπή:
               
            
                  —
               
               
                  ημερήσια χρηματική ποινή ύψους 268 878,50 ευρώ από την ημερομηνία εκδόσεως αποφάσεως στην υπό κρίση υπόθεση έως την ημερομηνία συμμορφώσεως του Ηνωμένου Βασιλείου προς την απόφαση στην υπόθεση C-503/17·
               
            
                  —
               
               
                  κατ’ αποκοπήν ποσόν ύψους 35 873,20 ευρώ, πολλαπλασιαζόμενο επί τον αριθμό των ημερών που θα έχουν μεσολαβήσει μεταξύ της ημερομηνίας εκδόσεως αποφάσεως στην υπόθεση C-503/17 και της ημερομηνίας συμμορφώσεως του Ηνωμένου Βασιλείου προς αυτήν ή της ημερομηνίας εκδόσεως αποφάσεως στην υπό κρίση υπόθεση, αναλόγως του ποιο εκ των δύο γεγονότων θα επέλθει νωρίτερα, με ελάχιστο κατ’ αποκοπήν ποσόν ύψους 8 901 000 ευρώ· και
               
            
                  —
               
               
                  να καταδικάσει το Ηνωμένο Βασίλειο στα δικαστικά έξοδα.
               
            
         Ισχυρισμοί και κύρια επιχειρήματα
      
      Με την απόφασή του στην υπόθεση C-503/17, Επιτροπή κατά Ηνωμένου Βασιλείου, EU:C:2018:831, το Δικαστήριο έκρινε ότι το Ηνωμένο Βασίλειο, καθόσον δεν απαγόρευσε τη χρήση σημανθέντων καυσίμων για τον ανεφοδιασμό ιδιωτικών σκαφών αναψυχής, παρέβη τις υποχρεώσεις που υπέχει βάσει της οδηγίας 95/60/ΕΚ του Συμβουλίου, της 27ης Νοεμβρίου 1995, σχετικά με τη φορολογική σήμανση του πετρελαίου ντήζελ και του φωτιστικού πετρελαίου (2). Δεδομένου ότι το Ηνωμένο Βασίλειο δεν έχει λάβει τα αναγκαία μέτρα συμμορφώσεως προς την απόφαση, η Επιτροπή αποφάσισε να προσφύγει στο Δικαστήριο.
      Στην προσφυγή της η Επιτροπή προτείνει, σύμφωνα με το άρθρο 260 ΣΛΕΕ σε συνδυασμό με τα άρθρα 127 και 131 της Συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, το Δικαστήριο να υποχρεώσει το Ηνωμένο Βασίλειο να καταβάλει ημερήσια χρηματική ποινή ύψους 268 878,50 ευρώ από την ημερομηνία εκδόσεως της αποφάσεως στην υπό κρίση υπόθεση έως την ημερομηνία συμμορφώσεως του Ηνωμένου Βασιλείου προς την απόφαση στην υπόθεση C-503/17, καθώς και κατ’ αποκοπήν ποσόν ύψους 35 873,20, πολλαπλασιαζόμενο επί τον αριθμό των ημερών που θα έχουν μεσολαβήσει μεταξύ της ημερομηνίας εκδόσεως αποφάσεως στην υπόθεση C-503/17 και της ημερομηνίας συμμορφώσεως του Ηνωμένου Βασιλείου προς αυτήν ή της ημερομηνίας εκδόσεως αποφάσεως στην υπό κρίση υπόθεση, αναλόγως του ποιο εκ των δύο γεγονότων θα επέλθει νωρίτερα, με ελάχιστο κατ’ αποκοπήν ποσόν ύψους 8 901 000 ευρώ.
      
         (1)  ΕΕ 2019, C 384 I, σ. 1.
      
      
         (2)  ΕΕ 1995, L 291, σ. 46.